ดิฉันอายุ38ปีมีลูกแล้ว2คน ตอนนี้ท้องได้ประมาณ4สัปดาห์ก่อนหน้านี้เคยแท้งมาก่อนประมาณ1สัปดาห์ ก็ท้องต่อเลย เคยทำอัลตาซาว์แล้วบอกว่ายังมีก้อนเลือดเก่าค้างอยู่ วันนี้ตอนดิฉันปัสสวะพบว่ามีก้อนเลือดสีน้ำตาลอยู่ในชักโครก แต่ไม่มีอาการปวดท้องแต่อย่างไร และไม่มีเลือดออกอีก ดิฉันกังวลมากค่ะตอนนี้ กลัวจะแท้ง โทรไปหาที่เคยตรวจ บอกว่าให้รอดูอาการอีก1อาทิตย์ แบบนี้แล้วดฉันจะต้องทำอย่างไรต้องรอดูอาการรึเปล่าค่ะ
สวัสดีค่ะ อาการพบก้อนเลือดสีน้ำตาลออกมาในขณะที่กำลังตั้งครรภ์อยู่นั้น อาจมีสาเหตุมาจาก-เลือดล้างหน้าเด็ก โดยคนท้องอาจมีเลือดล้างหน้าเด็กออกมาคล้ายเลือดประจำเดือนโดยมีลักษณะเป็นจุดเลือดเล็ก ๆ ในช่วง 6-12 วันแรกของการตั้งครรภ์เนื่องจากไข่ปฏิสนธิเข้าไปฝังตัวในผนังมดลูก-การแท้งบุตร มักจะส่งผลให้มีอาการปวดเกร็งหน้าท้องส่วนล่างอย่างรุนแรงหรือมีเนื้อเยื่อถูกขับออกมาทางช่องคลอด ทั้งนี้ คนท้องที่มีเลือดออกในช่วงแรกของการตั้งครรภ์อาจไม่ได้แท้งบุตรเสมอไป-ท้องนอกมดลูก ทำให้มีเลือดออก ปวดเกร็งหน้าท้องส่วนล่างอย่างมาก หรือเวียนศีรษะได้-ครรภ์ไข่ปลาอุก อาจรู้สึกคลื่นไส้และอาเจียนอย่างรุนแรง รวมถึงมีมดลูกขยายใหญ่มากกว่าปกติด้วยโดยการมีเลือดออกทางช่องคลอดขณะตั้งครรภ์เป็นภาวะที่ควรไปพบแพทย์เพื่อตรวจเพิ่มเติม แต่หากปรึกษากับแพทย์ที่ดูแลเบื้องต้นและเลือดออกน้อยหยุดไหลไปแล้วด้วย อาจจะสังเกตอาการตามที่แพทย์แนะนำและกลับไปพบแพทย์ตามนัดได้ค่ะ แต่ถ้าเลือดออกมาเพิ่มอีก ออกเยอะ ควรจะกลับไปก่อนนัด